Sceletus uri in Museo nationali Daniae

---

**Animalia** — Chordata

Classis : Mammalia   
Ordo : Artiodactyla   
Subordo : Ruminantia   
Familia : Bovidae   
Subfamilia : Bovinae   
Genus : Bos   
Species : **B. primigenius**   
(Bojanus, 1827)  
   
Conservationis status

EW  
  
  
Exstincta in natura (IUCN 3.1)
Subdivisiones: Subspecies;Feri
* † *Bos primigenius primigenius* (Bojanus, 1827) - urus Euroasiaticus
* † *Bos primigenius namadicus* (Falconer, 1859) - urus Indicus
* † *Bos primigenius africanus* (Thomas, 1881) - urus Africanus

Domestici
* *Bos primigenius taurus* (Linnaeus, 1758) - bos domesticus
* *Bos primigenius indicus* (Linnaeus, 1758) - zebu

Synonyma
\* *Bos mauretanicus* Thomas, 1881
* *Bosurus minutus* V. D. Malsburg, 1911
* *Bos namadicus* Falconer, 1859
* *Bos taurus*
* *Bos indicus*
* *Bos urus*

Territorium

Distributio urorum ferorum

Urus in libro Sigismundi Herbersteinii pictus: "Urus sum, Polonis tur, Germanis aurox: ignari bisontis nomen dederant"
**Urus**, sive ***Bos primigenius***, est exstincta mammalium species familiae Bovidarum, quae Europam, Asiam, Africam Septentrionalem habitabat. Ultimus urus notus anno 1627 in Polonia mortuus est. Assuescentes autem ad homines uri boves domestici facti sunt.

Apud scriptores antiquos
------------------------

Caesar urum in commentariis de bello Gallico sic describit:

> Tertium est genus eorum qui uri appellantur. hi sunt magnitudine paulo infra elephantos, specie et colore et figura tauri. magna vis eorum est et magna velocitas; neque homini neque ferae, quam conspexerunt, parcunt. hos studiose foveis captos interficiunt. hoc se labore durant adulescentes atque hoc genere venationis exercent, et qui plurimos ex his interfecerunt, relatis in publicum cornibus, quae sint testimonio, magnam ferunt laudem. sed adsuescere ad homines et mansuefieri ne parvuli quidem excepti possunt. amplitudo cornuum et figura et species multum a nostrorum boum cornibus differt. haec studiose conquisita ab labris argento circumcludunt atque in amplissimis epulis pro poculis utuntur.
> 
> 

Gaius Plinius Secundus mentionem uri facit:

> paucissima [animalia] Scythia gignit inopia fruticum, pauca contermina illi Germania, insignia tamen boum ferorum genera, iubatos bisontes excellentique et vi et velocitate uros, quibus inperitum volgus bubalorum nomen inponit, cum id gignat Africa vituli potius cervique quadam similitudine.
> 
> 

Et in Vergilii carminibus[ apparet urus:

> Texendae saepes etiam et pecus omne tenendum,   
> 
> praecipue dum frons tenera imprudensque laborum;   
> 
> cui super indignas hiemes solemque potentem   
> 
> silvestres uri adsidue capreaeque sequaces   
> 
> inludunt, pascuntur oves avidaeque iuvencae.  
> 
>   
> 
> tempore non alio dicunt regionibus illis   
> 
> quaesitas ad sacra boves Iunonis et uris   
> 
> imparibus ductos alta ad donaria currus.
> 
>

Notae
-----

1. ↑  Gaius Iulius Caesar, *De bello Gallico* 6.28.
2. ↑  Gaius Plinius Secundus, *Naturalis historia* 8.38.
3. ↑  Publius Vergilius Maro, *Georgica* 2.371–75.
4. ↑  Ibidem, 3.531–33.

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Bovem primigenium*** spectant. |

|  |  |
| --- | --- |
|  | Vide **"*Bovem primigenium*"** apud **Vicispecies**. |

|  |  |
| --- | --- |
|  | **Situs scientifici:**  • ITIS • NCBI • Biodiversity • IUCN Red List • Fossilworks • INPN France |